CELEX: 62008TN0002
Language: hu
Date: 2008-01-02 00:00:00
Title: T-2/08. sz. ügy: 2008. január 2-án benyújtott kereset – Landesanstalt für Medien Nordrhein-Westfalen kontra Bizottság

8.3.2008   
            
            
               HU
            
            
               Az Európai Unió Hivatalos Lapja
            
            
               C 64/54
            
         2008. január 2-án benyújtott kereset – Landesanstalt für Medien Nordrhein-Westfalen kontra Bizottság
   (T-2/08. sz. ügy)
   (2008/C 64/86)
   Az eljárás nyelve: német
   Felek
   
      Felperes: Landesanstalt für Medien Nordrhein-Westfalen (LfM) (Düsseldorf, Németország) (képviselők: A. Rosenfeld és G.-B. Lehr ügyvédek)
   
      Alperes: az Európai Közösségek Bizottsága
   Kereseti kérelmek
   
               —
            
            
               Az Elsőfokú Bíróság semmisítse meg a 2007. október 23-i C(2007) 5109 végleges bizottsági határozatot, amely arra az állami támogatásra vonatkozik, amelyet a Németországi Szövetségi Köztársaság szándékozik nyújtani a digitális földfelszíni televíziós műsorszórás (DVB-T) bevezetésére Észak-Rajna-Vesztfáliában;
            
         
               —
            
            
               az Elsőfokú Bíróság a Bizottságot kötelezze az eljárás költségeinek viselésére.
            
         Jogalapok és fontosabb érvek
   A felperes keresetében megtámadja a C 34/2006 (ex N 29/2005) sz. állami támogatásról szóló, 2007. október 23-i C(2007) 5109 végleges bizottsági határozatot, amelyben a Bizottság akként határozott, hogy a – Bizottság számára bejelentett – azon állami támogatás, amelyet a Németországi Szövetségi Köztársaság a digitális földfelszíni televíziós műsorszórás Észak-Rajna-Vesztfáliában való bevezetésének keretében a kereskedelmi műsorszolgáltatók számára szándékozik nyújtani, összeegyeztethetetlen a közös piaccal.
   A keresetének alátámasztására az alperes először is előterjeszti, hogy a vitatott határozat sérti az EK 87. cikk (1) bekezdését, mivel a határozat helytelenül minősítette az intézkedést állami támogatásnak. A felperes ebben az összefüggésben hivatkozik még az EK 253. cikk megsértésére.
   A felperes előadja továbbá, hogy az EK 87. cikk (3) bekezdésének c) pontja szerinti értékelés során megengedhetetlen értékelési módszert alkalmaztak. Ebben a tekintetben a felperes előterjeszti, hogy további értékelési és mérlegelési hibák történtek valamint megsértették az EK 253. cikket.
   Az értékelési és mérlegelési hibák miatt a felperes hivatkozik továbbá az EK 87. cikk (3) bekezdése b) pontjának megsértésére.
   A felperes végül kifejti, hogy az érintett intézkedésre mindenesetre vonatkozik az EK 86. cikk (2) bekezdése szerinti kivétel. Úgyszintén előterjeszti az EK 253. cikk megsértését.